ବଡ଼ଦିନ ପାଇଁ କନ୍ଧମାଳ ଚଳଚଞ୍ଚଳ, ସୁରକ୍ଷା ବ୍ୟବସ୍ଥା ଯାଞ୍ଚକଲେ ଆଇଜି\nଦାରିଙ୍ଗବାଡ଼ି,୨୩।୧୨ (ଡି.ଏନ.ଏ.)-ଦାରିଙ୍ଗବାଡ଼ି ବ୍ଲକ ଅଞ୍ଚଳରେ ବଡ଼ଦିନ ପାଇଁ ଉତ୍ସବ ମ\nବଡ଼ଦିନ ପାଇଁ କନ୍ଧମାଳ ଚଳଚଞ୍ଚଳ, ସୁରକ୍ଷା ବ୍ୟବସ୍ଥା ଯାଞ୍ଚକଲେ ଆଇଜି\t December 23rd, 00:00 AM December 23rd, 00:00 AM\nଦାରିଙ୍ଗବାଡ଼ି,୨୩।୧୨ (ଡି.ଏନ.ଏ.)-ଦାରିଙ୍ଗବାଡ଼ି ବ୍ଲକ ଅଞ୍ଚଳରେ ବଡ଼ଦିନ ପାଇଁ ଉତ୍ସବ ମୁଖର ହୋଇଛି। ବିଭିନ୍ନ ପ୍ରାର୍ଥନା ଗୃହ ସମେତ ଚର୍ଚ୍ଚଗୁଡ଼ିକରେ ରଙ୍ଗବେରଙ୍ଗର ଆଲୋକ ସଜ୍ଜିତ ହୋଇଥିବା ବେଳେ ଯିଶୁଖ୍ରୀଷ୍ଟଙ୍କ ଜନ୍ମଦିବସ ପାଳନ ପାଇଁ ପ୍ରାର୍ଥନା ଗୃହଗୁଡ଼ିକରେ ସମସ୍ତ ପ୍ରକାର ପ୍ରସ୍ତୁତି ଶେଷ ପର୍ଯ୍ୟାୟରେ ପହଞ୍ଚିିଛି। ସେପଟେ ବ୍ରାହ୍ମଣୀଗାଁ ସମେତ ଦାରିଙ୍ଗବାଡ଼ି ପୋଲିସ ପକ୍ଷରୁ ବଡ଼ଦିନ କିଭଳି ଶାନ୍ତିଶୃଙ୍ଖଳାର ସହ ପାଳନ ହୋଇପାରିବ ସେନେଇ ସମସ୍ତ ପ୍ରକାର ପ୍ରସ୍ତୁତି କରାଯାଇଛି। ବ୍ରାହ୍ମଣୀଗାଁ ଥାନା ଅଞ୍ଚଳର ବ୍ରାହ୍ମଣୀଗାଁ ସମେତ କାଟିଙ୍ଗିଆ, ସିକରମାହା, ଗଦାପୁର ଓ ସରାମୂଳି ଆଦି ଚର୍ଚ୍ଚଗୁଡ଼ିକରେ ଏହି ପର୍ବପାଳନ ବେଳେ ହଜାର ସଂଖ୍ୟାରେ ଖ୍ରୀଷ୍ଟଧର୍ମାବଲମ୍ବୀମାନେ ଭିଡ଼ ଜମାଇବା ଦେଖାଦେଇଛି। ସେହି ଅଞ୍ଚଳରେ ୪ ପ୍ଲାଟୁନ ଫୋର୍ସ ମୁତୟନ ହୋଇଥିବା ବେଳେ ଜଣେ ଇନ୍ସପେକ୍ଟର ପ୍ରଦୀପ କୁମାର ଚୌଧୁରୀ ଏହାର ଦାୟିତ୍ୱରେ ରହିଥିବା ସହ ଏଏସ୍ଆଇ ପ୍ରମୋଦ କୁମାର ଦୀପ ରହିଛନ୍ତି। ବିଭିନ୍ନ ସ୍ଥାନରେ ବ୍ଲ୍ଳକିଂ କରାଯାଇ ଯାନବାହନ ଯାଞ୍ଚ କରାଯାଉଛି। ସେହିପରି ଦାରିଙ୍ଗବାଡ଼ି ଥାନା ଅଞ୍ଚଳରେ ଜଣେ ଡିଏସପି ଡି. ତିରୁପତି ରାଓ ପଟ୍ଟନାୟକଙ୍କ ନେତୃତ୍ୱରେ ଅନ୍ୟ ପୋଲିସ ଅଧିକାରୀମାନେ ଆଇନଶୃଙ୍ଖଳା ପରିସ୍ଥିତି ମୁକାବିଲା ପାଇଁ ରହିଛନ୍ତି। ଏଥି ସହ ମୋଟ ୪ ପ୍ଲାଟୁନ ଫୋର୍ସ ରହିଛନ୍ତି। ବାଲିଗୁଡ଼ା ଉପଖଣ୍ଡ ଦାୟିତ୍ୱରେ ଜଣେ ଏଏସ୍ପି ଲକ୍ଷ୍ମଣ ପଟେଲ ସମସ୍ତ ୭ ଥାନା ତଥା ଦାରିଙ୍ଗବାଡ଼ି ସମେତ ବ୍ରାହ୍ମଣୀଗାଁ, ବାଲିଗୁଡା଼, କ.ନୂଆଗାଁ, ତୁମୁଡ଼ିବନ୍ଧ, ବେଲଘର ଓ କୋଟଗଡ଼ ଦାୟିତ୍ୱରେ ରହିଛନ୍ତିି। ସେ ବାଲିଗୁଡ଼ାରେ ରହି ଆଇନଶୃଙ୍ଖଳା ପରିସ୍ଥିତିର ତଦାରଖ କରୁଛନ୍ତି। ଡିଏସପି ପଟ୍ଟନାୟକ ଉଭୟ ଦାରିଙ୍ଗବାଡ଼ି ଓ ବ୍ରାହ୍ମଣୀଗଁା ଥାନା ଆଇନଶୃଙ୍ଖଳା ପରିସ୍ଥିତି ଉପରେ ନଜର ରଖିଛନ୍ତି। ଶନିବାର ଅପରାହ୍ନରୁ ଉଭୟ ଦୁଇଟି ଥାନା ପୋଲିସ ପକ୍ଷରୁ ବିଭିନ୍ନ ସ୍ଥାନରେ ବ୍ଲକିଂ କରାଯାଇ ଯାନବାହନ ଯାଞ୍ଚ କରିବା ସହ ବିଭିନ୍ନ ଚର୍ଚ୍ଚ ପରିଦର୍ଶନ କରାଯାଇଥିବା ଜଣାପଡ଼ିଛି। ରବିବାର ଦାରିଙ୍ଗବାଡ଼ି ଓ ବ୍ରାହ୍ମଣୀଗଁା ଥାନା ଅଞ୍ଚଳରେ ପୋଲିସ ପକ୍ଷରୁ ଫ୍ଲାଗ୍ ମାର୍ଚ୍ଚ କରାଯିବାକୁ ରହିଥିବା ପୋଲିସ ପକ୍ଷରୁ କୁହାଯାଇଛି। ସେହିପରି ସିମନବାଡ଼ି ଛକରେ ରବିବାରରୁ ବଡ଼ଦିନ ପର୍ବ ଶେଷ ପର୍ଯ୍ୟନ୍ତ ପୋଲିସ ପକ୍ଷରୁ ବ୍ଲକିଂ କରାଯାଇ ଯାଞ୍ଚ ପ୍ରକ୍ରିୟା କରାଯିବ ବୋଲି ଥାନା ଅଧିକାରୀ ଖମାରୀ କହିଛନ୍ତି। ଫୁଲବାଣୀ ଅଫିସ, ୨୩।୧୨- ଆଉ ଦିନକ ପରେ କନ୍ଧମାଳରେ ପାଳନ ହେବ ବଡଦିନ। ଏଥିପାଇଁ ପୋଲିସ ପକ୍ଷରୁ ବ୍ୟାପକ ବ୍ୟବସ୍ଥା ଗ୍ରହଣ କରାଯାଇଛି। କିପରି ଏହି ଦିନ ଶାନ୍ତି ଶୃଙ୍ଖଳାର ସହ ଏହା ପାଳନ ହେବ ସେ ନେଇ ପୋଲିସ ସଜବାଜ ହୋଇଛି। ସୁରକ୍ଷା ଦୃଷ୍ଟିରୁ ଜିଲାସାରା ୩୨ପ୍ଲାଟୁନ ଫୋର୍ସ, ୨ କମ୍ପାନୀ ସିଆରପିଏଫ ଯବାନ ନିୟୋଜିତ ହୋଇଛନ୍ତି। ଏଥିସହ ୭୦ ଜଣ ଅଧିକାରୀଙ୍କୁ ସୁରକ୍ଷା ବ୍ୟବସ୍ଥା ତଦାରଖ ଦାୟିତ୍ୱରେ ରଖାଯାଇଛି। ଜିଲାର ବିଭିନ୍ନ ସମ୍ବେଦନଶୀଳ ସ୍ଥାନରେ ଗାଡିମୋଟର ଯାଞ୍ଚ ସହ ପରିସ୍ଥିତି ଉପରେ କଡା ନଜର ରଖାଯାଇଛି। ମିଳିଥିବା ସୂଚନା ଅନୁସାରେ ୨୧ପ୍ଲାଟୁନ ଆଇଆର ବି, ଓଏସ୍ଏପି, ଏସଏସ ଯବାନ ସୁରକ୍ଷା ଦାୟିତ୍ୱରେ ଥିବା ବେଳେ ୧୧ ପ୍ଲାଟୁନ ଏପିଆରଙ୍କୁ ସଜାଗ ରଖାଯାଇଛି। ଏଥିସହ ୨ କମ୍ପାନୀ ସିଆରପିଏଫ ମଧ୍ୟ ଶାନ୍ତି ଶୃଙ୍ଖଳା ବଜାୟ ରଖିବା ପାଇଁ ନିୟୋଜିତ ଅଛନ୍ତି। ଜିଲାର ଦାରିଙ୍ଗବାଡି, କୋଟଗଡ, ତୁମୁଡିବନ୍ଧ, ଜି.ଉଦୟଗିରି, ରାଇକିଆ, କ. ନୂଆଗାଁ ଓ ବାଲିଗୁଡା ବ୍ଲକ ଆଦି ଅଞ୍ଚଳର ଏକାଧିକ ସ୍ଥାନରେ ଶନିବାର ପୋଲିସ ପକ୍ଷରୁ ଯାନ ବାହନ ଯାଞ୍ଚ କଡାକଡି କରାଯାଇଛି। ସୁରକ୍ଷା ବ୍ୟବସ୍ଥା ତଦାରଖ ପାଇଁ ଏସପି ମିତ୍ରଭାନୁ ମହାପାତ୍ର ବାଲିଗୁଡାରେ ଉପସ୍ଥିତ ଥିବା ବେଳେ ଦକ୍ଷିଣାଞ୍ଚଳ ଆଇଜି ଘନଶ୍ୟାମ ଉପାଧ୍ୟାୟ ମଧ୍ୟ ଆସି ସେଠାରେ ଆଇନଶୃଙ୍ଖଳା ବ୍ୟବସ୍ଥାର ସମୀକ୍ଷା କରିଛନ୍ତିା ଜିଲାରେ ବାସ କରୁଥିବା ଖ୍ରୀଷ୍ଟ ଧର୍ମାବଲମ୍ବୀ ସେମାନଙ୍କ ପ୍ରମୁଖ ପର୍ବକୁ ହର୍ଷ ଉଲ୍ଲାସର ପାଳନ କରିବାକୁ ସୁଯୋଗ ଦେବା ପାଇଁ ସବୁପ୍ରକାର ଆୟୋଜନ ଶେଷ ହୋଇଛି। ପ୍ରତିବର୍ଷ ଭଳି ଚଳିତ ବର୍ଷ ମଧ୍ୟ ବାରଖମାରେ ୨୫ ତାରିଖ ଦିନ ଖଗେଶ୍ୱର ମଲିକଙ୍କ ପାଇଁ ଶହୀଦ ଦିବସ ପାଳନ କରାଯିବ ବୋଲି କୁଇ ସମାଜ ସମ୍ପାଦକ ଲମ୍ବୋଦର କହଁର ଜଣାଇଛନ୍ତି।
